Батшуай със съмнения за тежка травма - Футбол свят - Германия - Gong.bg
Батшуай със съмнения за тежка травма
Нападателят на Борусия Дортмунд Миши Батшуай ще мине спешен преглед след травмата, която получи при загубата с 0:2 в дербито срещу Шалке 04.
Шалке триумфира в дербито на Рур
Контузията в глезена на белгийския национал бе още един горчив щрих за „жълто-черните”, които сведоха глава пред големия местен враг. За да бъде още по-зле, тя дойде в продължението на мача, когато не само крайният резултат бе фиксиран, но и Дортмунд бе изразходил правото си на три смени.
Бенжамен Стамбули влезе много тежко в краката на тъмнокожия таран, който иначе се наслаждава на силен период, откакто облече екипа на Борусия през януари. Състоянието на Батшуай бе толкова тежко, че той трябваше да бъде изнесен на носилка.
Новината е сериозен удар не само за играча и неговия клуб, но и за националния отбор на Белгия. 24-годишният Батшуай изглежда орисан да попадне сред 23-имата избраници на селекционера Роберто Мартинес, но сега първо трябва да се види какво е състоянието му.
В своите 10 мача на ниво Бундеслига дотук нападателят се отчете с повече от приличните 7 гола.
Миши Батшуай Мондиал 2018 Група G Мондиал 2018 Белгия Мондиал 2018 Борусия Дортмунд